CELEX: 62015CA0572
Language: da
Date: 2016-10-05 00:00:00
Title: Sag C-572/15: Domstolens dom (Syvende Afdeling) af 5. oktober 2016 — F. Hoffmann-La Roche AG mod Accord Healthcare OÜ (anmodning om præjudiciel afgørelse fra Riigikohus — Estland) (Præjudiciel forelæggelse — industriel og kommerciel ejendomsret — patent — supplerende beskyttelsescertifikat — forordning (EF) nr. 469/2009 — artikel 21, stk. 2 — overgangsbestemmelser — certifikat udstedt i henhold til national ret i en medlemsstat forud for landets tiltrædelse af Den Europæiske Union — fortolkning af artikel 21, stk. 2 — certifikatets gyldighedsperiode — gyldigheden af artikel 21, stk. 2 — tilpasning af den afledte ret direkte på grundlag af tiltrædelsesakten — Domstolen ikke kompetent)

28.11.2016   
            
            
               DA
            
            
               Den Europæiske Unions Tidende
            
            
               C 441/5
            
         
      Domstolens dom (Syvende Afdeling) af 5. oktober 2016 — F. Hoffmann-La Roche AG mod Accord Healthcare OÜ (anmodning om præjudiciel afgørelse fra Riigikohus — Estland)
      (Sag C-572/15) (1)
      
      ((Præjudiciel forelæggelse - industriel og kommerciel ejendomsret - patent - supplerende beskyttelsescertifikat - forordning (EF) nr. 469/2009 - artikel 21, stk. 2 - overgangsbestemmelser - certifikat udstedt i henhold til national ret i en medlemsstat forud for landets tiltrædelse af Den Europæiske Union - fortolkning af artikel 21, stk. 2 - certifikatets gyldighedsperiode - gyldigheden af artikel 21, stk. 2 - tilpasning af den afledte ret direkte på grundlag af tiltrædelsesakten - Domstolen ikke kompetent))
      (2016/C 441/06)
      Processprog: estisk
      
         Den forelæggende ret
      
      Riigikohus
      
         Parter i hovedsagen
      
      
         Sagsøger: F. Hoffmann-La Roche AG
      
         Sagsøgt: Accord Healthcare OÜ
      
         Konklusion
      
      
                  1)
               
               
                  Den Europæiske Unions Domstol er ikke kompetent til at vurdere gyldigheden af artikel 21, stk. 2, i Europa-Parlamentets og Rådets forordning (EF) nr. 469/2009 af 6. maj 2009 om det supplerende beskyttelsescertifikat for lægemidler, som ændret ved akten vedrørende vilkårene for Republikken Kroatiens tiltrædelse af Den Europæiske Union samt om tilpasning af traktaten om Den Europæiske Union, traktaten om Den Europæiske Unions funktionsmåde og traktaten om oprettelse af Det Europæiske Atomenergifællesskab.
               
            
                  2)
               
               
                  Artikel 21, stk. 2, i forordning nr. 469/2009, som ændret, skal fortolkes således, at den finder anvendelse på et supplerende beskyttelsescertifikat vedrørende et bestemt lægemiddel, der er udstedt af en medlemsstat inden dennes tiltrædelse af Den Europæiske Union. I det omfang dette lægemiddel inden for Det Europæiske Økonomiske Samarbejdsområde har været genstand for en tilladelse til markedsføring, der er udstedt tidligere end den, der er blevet udstedt i nævnte medlemsstat, og i givet fald ved dennes tiltrædelse af Unionen, skal der alene tages hensyn til denne førstnævnte tilladelse til markedsføring med henblik på fastlæggelsen af gyldighedsperioden for nævnte supplerende beskyttelsescertifikat.
               
            
         (1)  EUT C 27 af 25.1.2016.